Shego er ikke lenger medlem av teamet og er nå Doktor Drakkens assistent/livvakt. Hun bekjempet en gang kriminalitet sammen med brødrene sine, men sluttet og ble kriminell, delvis fordi hun var lei av dem, men også fordi hun ble fascinert av kriminalitet. Ifølge Hego «Jo mer ondskap vi kjempet mot, jo mer likte Shego den». Som nevnt ovenfor trodde ikke Hego at hun fullstendig hadde gått over til den mørke siden, men valget hennes om å beholde kreftene til alle søsknene overbeviste han antakelig. Kim greide imidlertid å ta fra henne septeret som inneholdt kreftene og knuste det, slik at alle fikk sine respektive krefter tilbake. Etterpå bemerker hun at det var mistenkelig lett å rappe septeret fra Shego, og antyder at Shego muligens bryr seg mer om familien enn hun vil innrømme. Når Drakken bemerker det og mener at hun lot Kim slå henne (Shego: Mener du at jeg begynner å bli bløt? Drakken: Som en marshmallow), svarer Shego med å henge ham på utsiden av fartøyet.